บลจ.ไทยพาณิชย์ทุ่มกว่า2.59พันลบ.ปันผลกองอสังหาฯ-โครงสร้างพื้นฐาน
นายสมิทธ์ พนมยงค์ กรรมการผู้อำนวยการ บริษัทหลักทรัพย์จัดการกองทุน ไทยพาณิชย์ จำกัด เปิดเผยว่า บริษัทฯ เตรียมจ่ายเงินปันผลกองทุนรวมอสังหาริมทรัพย์และกองทุนรวมโครงสร้างพื้นฐานสำหรับผลการดำเนินระหว่างวันที่ 1 มกราคม 2558 - 31 มีนาคม 2558 พร้อมกัน 10 กองทุน คิดเป็นมูลค่าเงินปันผลรวมทั้งสิ้นประมาณ 2,590 ล้านบาท โดยจะจ่ายในวันที่ 25 พฤษภาคม 2558 ประกอบด้วยกองทุนรวมโครงสร้างพื้นฐานโทรคมนาคม ทรูโกรท หรือ TRUEIF จ่ายปันผลในอัตรา 0.2350 บาทต่อหน่วย รวมมูลค่า 1,364 ล้านบาท โดยที่ผ่านมาได้จ่ายเงินปันผลเป็นจำนวน 0.9384 บาทต่อหน่วย (นับตั้งแต่วันที่จ่ายปันผลครั้งแรกเมื่อวันที่ 22 พ.ค.2557)
6 พ.ค. 2558

นายสมิทธ์ พนมยงค์ กรรมการผู้อำนวยการ บริษัทหลักทรัพย์จัดการกองทุน ไทยพาณิชย์ จำกัด เปิดเผยว่า บริษัทฯ เตรียมจ่ายเงินปันผลกองทุนรวมอสังหาริมทรัพย์และกองทุนรวมโครงสร้างพื้นฐานสำหรับผลการดำเนินระหว่างวันที่ 1 มกราคม 2558 – 31 มีนาคม 2558 พร้อมกัน 10 กองทุน คิดเป็นมูลค่าเงินปันผลรวมทั้งสิ้นประมาณ 2,590 ล้านบาท โดยจะจ่ายในวันที่ 25 พฤษภาคม 2558 ประกอบด้วยกองทุนรวมโครงสร้างพื้นฐานโทรคมนาคม ทรูโกรท หรือ TRUEIF จ่ายปันผลในอัตรา 0.2350 บาทต่อหน่วย รวมมูลค่า 1,364 ล้านบาท โดยที่ผ่านมาได้จ่ายเงินปันผลเป็นจำนวน 0.9384 บาทต่อหน่วย (นับตั้งแต่วันที่จ่ายปันผลครั้งแรกเมื่อวันที่ 22 พ.ค.2557)
กองทุนอสังหาฯ ประเภทอาคารสำนักงาน จำนวน 3 กองทุน ได้แก่ กองทุนรวมสิทธิการเช่าอสังหาริมทรัพย์ CPN คอมเมอร์เชียล โกรท (CPNCG) ที่ลงทุนในอาคารสำนักงาน ดิ ออฟฟิศเศส แอท เซ็นทรัลเวิลด์ โดยปัจจุบันมีผู้เช่าสูงถึงร้อยละ 99 ของพื้นที่ และมีผลการดำเนินการการจ่ายปันผลจากไตรมาสที่ 4 ของปี 2557 จนถึง 31 มี.ค. 2558 โตสูงถึง 3% โดยจะจ่ายปันผลในอัตรา 0.2060 บาทต่อหน่วย ที่ผ่านมาได้จ่ายเงินปันผลเป็นจำนวน 1.8010.บาทต่อหน่วยลงทุน (นับตั้งแต่วันที่จ่ายปันผลครั้งแรก 14 ก.พ. 56)
กองทุนรวมสิทธิการเช่าอสังหาริมทรัพย์ไพรม์ออฟฟิศ (POPF) ที่ลงทุนในอาคารสมัชชาวานิช 2 อาคารเพลินจิต เซ็นเตอร์ และอาคารบางนา ทาวเวอร์จะจ่ายปันผลในอัตรา 0.2637 บาทต่อหน่วย โดยที่ผ่านมาได้จ่ายเงินปันผลเป็นจำนวน 3.7818 บาทต่อหน่วย (นับตั้งแต่วันที่จ่ายปันผลครั้งแรก 7 ก.ย. 54 ) และกองทุนรวมอสังหาริมทรัพย์แสนสิริ ไพร์มออฟฟิศ (SIRIP) ซึ่งลงทุนกรรมสิทธ์ในโครงการอาคารสิริภิญโญ จะจ่ายเงินปันผลในอัตรา 0.1500 บาทต่อหน่วย โดยที่ผ่านมาได้จ่ายเงินปันผลเป็นจำนวน 0.4500 บาทต่อหน่วย(นับตั้งแต่วันที่จ่ายปันผลครั้งแรก 28 ส.ค.57)
กองทุนอสังหาฯ ประเภทศูนย์การค้า จำนวน 1 กองทุนคือ กองทุนรวมสิทธิการเช่าอสังหาริมทรัพย์ CPN รีเทล โกรท (CPNRF) ซึ่งลงทุนในศูนย์การค้าเซ็นทรัลพลาซารัชดา-พระราม 3 ศูนย์การค้าเซ็นทรัลพลาซา พระราม 2 โครงการเซ็นทรัลพลาซา ปิ่นเกล้า และโครงการศูนย์การค้าเซ็นทรัลพลาซา เชียงใหม่ แอร์พอร์ต โดยจะจ่ายปันผลในอัตรา 0.3031 บาทต่อหน่วย โดยที่ผ่านมาได้จ่ายเงินปันผลเป็นจำนวน 9.3839 บาทต่อหน่วย (นับตั้งแต่วันที่จ่ายปันผลครั้งแรก 6 มี.ค. 49)
กองทุนอสังหาฯ ประเภทโรงแรม จำนวน 2 กองทุน ได้แก่ กองทุนรวมอสังหาริมทรัพย์เอราวัณ โฮเทล โกรท (ERWPF) ที่ลงทุนใน โรงแรมไอบิส ป่าตอง และโรงแรมไอบิส พัทยา จะจ่ายปันผลในอัตรา 0.1599 บาทต่อหน่วย โดยที่ผ่านมาได้จ่ายเงินปันผลเป็นจำนวน 1.0314 บาทต่อหน่วย (นับตั้งแต่วันที่จ่ายปันผลครั้งแรก 15 พ.ย. 56) และกองทุนรวมอสังหาริมทรัพย์โรงแรมศรีพันวา (SPWPF) ที่ลงทุนในโครงการโรงแรมศรีพันวา จังหวัดภูเก็ต โดยจะจ่ายปันผลในอัตรา 0.2069 บาทต่อหน่วย ซึ่งที่ผ่านมาได้จ่ายเงินปันผลเป็นจำนวน 1.0299 บาทต่อหน่วย (นับตั้งแต่วันที่จ่ายปันผลครั้งแรก 19 ก.พ. 57)
ส่วนกองทุนอสังหาฯ ประเภทโรงงานและคลังสินค้า มีจำนวน 2 กองทุน ได้แก่ กองทุนรวมสิทธิการเช่าอสังหาริมทรัพย์ไทคอน อินดัสเทรียล โกรท (TGROWTH) จ่ายปันผลในอัตรา 0.2250 บาทต่อหน่วย ซึ่งที่ผ่านมาได้จ่ายเงินปันผลเป็นจำนวน 0.9678 บาทต่อหน่วยลงทุน (นับตั้งแต่วันที่จ่ายปันผลครั้งแรก 22 พ.ค. 57) และกองทุนรวมอสังหาริมทรัพย์ปิ่นทอง อินดัสเตรียล ปาร์ค (PPF) จ่ายปันผลในอัตรา 0.1997 บาทต่อหน่วย ซึ่งที่ผ่านมาได้จ่ายเงินปันผลเป็นจำนวน 0.4314 บาทต่อหน่วยลงทุน (นับตั้งแต่วันที่จ่ายปันผลครั้งแรก 24 พ.ย. 57)
และสุดท้ายกองทุนอสังหาฯ ประเภทคอมมิวนิตี้มอลล์ จำนวน 1 กองทุน คือกองทุนรวมสิทธิการเช่าอสังหาริมทรัพย์คริสตัล รีเทล โกรท (CRYSTAL) ที่ลงทุนในโครงการเดอะ คริสตัล (The Crystal) และ โครงการคริสตัล ดีไซน์ เซ็นเตอร์ หรือซีดีซี จะจ่ายปันผลในอัตรา 0.1930 .บาทต่อหน่วย โดยที่ผ่านมาได้จ่ายเงินปันผลเป็นจำนวน 0.9420 บาทต่อหน่วย(นับตั้งแต่วันที่จ่ายปันผลครั้งแรก 15 พ.ย. 56)
 